钦定古今图书集成/明伦汇编/闺媛典/第206卷 > 俞仲溥妻陈氏
## 钦定古今图书集成/明伦汇编/闺媛典/第206卷 > 俞仲溥妻陈氏

按《上虞县志》：“陈氏，俞仲溥妻。年十九，仲溥死，遗孤未
晬，氏坚志守节，不事膏沐，操作纺绩，孝养舅姑。夫从
兄某逼氏嫁，置饼欲毒其子，予之饼子忽不能食，氏疑予犬，犬毙，氏痛哭曰：‘儿总死，吾志必不可夺’。”是夜
梦其夫告曰：“儿之不受毒者，予为之也。今诉之冥府，
恶人死不远矣。”次年三月，伯果以恶疾死，氏勤俭苦
作，教子及孙，年八十四卒。